Mi a…
Te meg ki vagy?
A pénz miatt jöttem.
Jamalnak vagy Demetriónak?
Demetriónak.
Az a kapzsi seggfej bekaphatja!
A hónap első napjában egyeztünk meg.
Átadom az üzenetet.
Bár a bekapós dolgot inkább nem mondom neki. Jó?
Tudod, érzékeny az ilyesmire.
BIZONYÍTVÁNY
WESTBROOK AKADÉMIA ANGOL NYELV
Ezt a nyelviskolás kamut komolyan beveszik?
Akkor most beszélgetünk?
Csak addig kell maradnom, hogy Demetrio lássa,
megtárgyaltuk a pénzügyi elvárások részleteit.
Kint van?
Igen, a kocsiban vár.
Nem is voltál rajta a mai listán.
Igen, csak erre jártunk épp.
Többen is járnak ám ide. Az iskolába.
Nagy az érdeklődés. Nem is gondolnád.
Engem meg nagyon nem érdekel.
Demetrio már biztos hiányol.
Biztos újságot olvas meg a tökét vakargatja.
Ismered Demetriót.
Nem annyira, mint te.
Az lehet.
Ami furcsa, nem?
Mivel csak kitaláltam.
Ha befejezted a játszadozást,
akkor vagy húzzál el szépen, vagy mondd el, mit akarsz, Jackson Lamb!
KÉSZÜLT: MICK HERRON FOGATLAN OROSZLÁNOK CÍMŰ REGÉNYE ALAPJÁN
Utolsó befutók
Tehát mit akarsz tőlem?
Diskurálunk egyet a régi időkről, Nikky.
Én mindent elmondtam már, amikor eljöttem Moszkvából.
Ó, igen. Emlékszem.
Igen, láttam a kikérdezésed felvételét.
Nem… Nem bírtad befogni.
I… Ebben van valami élőlény!
Kurvára ideges voltam, világos? Disszidensként jöttem ide.
Tudtam, hogy ha nem mondok eleget, egyből visszadobtok.
Szerinted a mieink mit csináltak volna egy árulóval?
Visszanézették volna a saját felvételeid, az az igazi kínzás.
Te… T… Itt is alszol?
Ez azért durva.
Miért vagy itt?
Miről akarsz beszélni?
A kabócákról.
Meg sem éri bezárni a helyet. Egy rablás csak feldobná a helyet.
Honnan ismersz te engem? Nem is találkoztunk a terepen.
- Ezt a parfümöt nehéz lenne elfeledni. - A száműzött sorstársaim között
már igen sokszor felbukkant a neved.
Milyen megtisztelő!
Ha legközelebb látod a régi KGB-s haverjaidat,
üzenem, hogy nem gondolok rájuk.
Futólag sem.
Szia, jött valami új infó arról,
hová ment a kopasz, miután leszállt a vonatról?
Nem vagyok a titkárnőd.
Nem kávéért küldtelek, baszki!
Infót kértem.
Minek neked az infó?
Mert Cotswoldsben vagyok.
Lamb utánaküldött, amíg még forró a nyom.
És jó lenne tudnom, ha van új infó.
Tehát mégis a titkárnőd vagyok?
Nem, inkább a csicskám!
Nincs új infó. Mindent elmondtam, amit tudunk.
A kopasz a taxikhoz ment néhány másik utassal.
Pár autó elhajtott, de túl sötét volt, hogy lássuk a kopaszt.
Köszi, Shirley.
Csak azért mondtam el, hogy végre abbahagyjátok a civakodást.
Én nem civakodom. Én szavakkal dzsúdózom.
A & A TAXI 24 ÓRÁS SZOLGÁLAT
Hogyne, Dinah. Barbek majd segít a csomagokkal.
Igen, a vonatra. Megmondom neki. Leírtam mindent.
Jól van.
Hová lesz, drága?
Üdv! Bocsánat. Nem fuvarért jöttem.
Tudom, reménytelen,
de épp a nagybátyámat keresem.
Kiszámíthatatlan lett a néném halála után.
Állandóan eltűnik. Én meg aggódom miatta.
Csak annyit tudunk, hogy két napja vonatra szállt az Oxford Parkwayen,
azóta nem hallottunk felőle.
Szóval lehet, hogy itt szállt le végül,
és taxival ment tovább.
Elég feltűnő ember.
Teljesen kopasz, eléggé nagydarab, az 50-es éveiben jár.
Emlékszem rá!
- Tényleg? - Nyugis este volt.
Pár napja, ő volt az utolsó fuvar.
Ó, hála az égnek!
És emlékszel, hová ment?
Igen. Vissza az Oxford Parkwayre.
Komolyan? Értem.
Esetleg beszélhetnék a sofőrrel,
hátha emlékszik még, hol tette ki?
Kenny most fuvart visz,
de utána beül reggelizni a közeli kávézóba.
- Kenny. Jó. - Igen.
- Nagyon köszönöm. Köszönöm. - Nincs mit, drágám.
Kivel is találkozunk most?
Azt már rég tudnod kéne.
Megjegyeztem. Csak… Csak téged tesztellek.
Nyevszkijjel.
Nyevszkij képviselőjével, akinek orosz neve van?
Az istenért, Min!
Bocs, csak…
Már rég volt, hogy valami fontosat kellett megjegyeznem.
Ja. Paskin. Arkagyij Paskin.
Vele találkozunk most.
Ő Nyevszkij képviselője, igaz?
Majd igen, de most Paskin testőreivel találkozunk.
- Ők is benne vannak ebben? - Jézusom…
Jól van.
- Pjotr. - Aha, igen.
- És Kirill, ők Paskinnak dolgoznak… - Aha. Jó, megvan.
- …Paskin pedig Nyevszkijnek. - Igen. Igen.
- Írjak memókat? Jó. - Nem kell, köszi. Megvan.
- Hová mész? - Bicajozom.
Ne! Ne már, Min, erre most nincs idő!
Átlibbenek az autók között. Nem gáz. Gyors leszek.
Jó. De nekem nehogy elkéss!
Nem kések a Lenin-Raszputyin találkáról. Ne aggódj!
Mindent megjegyeztem.
Sally mondta,
hogy az Oxford Parkwayre vitted vissza a nagybátyámat tegnapelőtt.
Sok embert vittem oda tegnapelőtt.
Kezdem úgy érezni, hogy te pénzt akarsz kicsikarni belőlem, Kenny.
Lehetnél kedvesebb is, mivel a nagybátyám nincs jól mentálisan.
Szerintem a nagybátyád nem akarja, hogy megtaláld.
Tehát visszavitted az Oxford Parkwayre.
Sőt, szerintem nem is a nagybátyád.
Jól van.
Nem oda vittem.
Akkor hová, Kenny?
Van még?
- Mennyit akarsz? - Na, a következő a helyzet…
A nagybátyád, vagy akárkid,
egyből másik úti célt adott, amint beszállt a kocsiba.
Kifizetett az Oxford Parkwayig, még többet is adott,
hogy ha valaki keresné,
akkor azt irányítsam az Oxford Parkway felé.
Szóval most megszegem az alkut.
- Hacsak… - Hacsak nem adok ugyanannyit.
Gyorsan vág az eszed.
És ő mennyit adott?
Kétszázat.
Két…
Ott az ATM.
Egyezzünk meg 240-ben, jó?
Egy dupla whiskey-t meg egy vörösbort!
Házit? Van merlot, cabernet…
Nem. A legszarabbat. Kösz.
Még egyet!
Kabócák.
Miért említetted őket a kihallgatásodon?
Azt hittem, ez lesz az ütőkártyám. De pont hogy leszarták.
Én arra vagyok kíváncsi, hogy mit mondtál volna még,
ha tovább kérdezősködnek.
Azt mondtam volna, hogy… a kabócás terveket
magától Popovtól hallottam.
Nem hiszel nekem?
Akkor mesélj!
Átlagos nap volt.
Nem sokkal a Fal leomlása előtt.
A fülkében voltam.
Két férfi beszélgetett mellettem.
Az első azt mondta: „Nem akarom magukra hagyni a kabócákat.
Folytatnunk kell a finanszírozásukat és a támogatásukat.”
A másik erre: „Az nem lesz egyszerű.”
Az első azt válaszolta: „Üzenem, hogy ez Popov utasítása.”
- Ennyi? - Ennyi.
Bejöttek, beszéltek, kimentek.
Hogy nézett ki? Popov meg az embere.
Mondtam. Egy fülkében voltam.
- De a fejedet sem fordítottad el? - Egy vécéfülkében.
Ezt pont szarás közben hallgattad végig?
Gondolom.
Nem ez volt a fontos akkor.
Felismerted a hangjukat?
Azt nem, akit Popovnak véltem.
De a másik talán ismerős volt.
De nem vagyok benne biztos.
Név?
Andrej Csernyickij.
És ő hogy nézett ki?
Mint egy gyilkos.
Ha láttad volna a szemeit… még távolról is nyilvánvaló.
Egy nagy bika. Nagy kopasz bika.
Szia!
- Megtisztelő, hogy eljöttél. - Csak tekertem egyet.
- Mondtam, hogy elkésel. - Ne már!
- Időben jöttem, nem? - Az 20 perccel ezelőtt volt.
- Te is tudod. - Oké.
Egyedül kellett körbejárnom a terepet.
Bocs.
Ezek ők lesznek. Pjotr és Kirill.
Ők kik is?
Ez nem vicces.
Jól van.
Hadd jöjjenek ők ide!
Tehát Mr. Paskin holnap érkezik.
Most New Yorkban van.
Majd egyeztetünk önökkel a tárgyalásról.
Lesz poloska-ellenőrzés?
Igen. Egy nappal előtte.
Kiiktatjuk a poloskákat, a kamerákat, lezárjuk a tárgyalót.
Mi is megyünk.
Arra nem lesz szükség.
De igen.
Miért, nem bíznak bennünk?
Nézze, miszter…
- Bocsánat… - Harper. Min Harper.
Úgy mondta, mint: „Bond. James Bond.”
Minden angol ügynök így mondja?
Mi energiaügyisek vagyunk.
Hogyne.
Most nem érünk rá a péniszméregetésre.
- Jó, nem méregetünk. - Szuper.
És ha már itt tartunk, fegyvereket se hozzanak!
- Fegyvereket? - Mint amik most is vannak önöknél.
Nálunk nincs fegyver.
Jöhetnek az ellenőrzésre. De semmi fegyver.
Az ellenőrzés után jelentést tesznek Mr. Paskinnak a hoteljében.
Melyik hotelben?
Az Ambassadorban.
Maguk is ott szálltak meg?
Mr. Paskin érkezése után mi is odamegyünk, igen.
És most?
Excelsior, Excalibur. Valami ilyesmi.
Elnézést! Nem bírom az ilyeneket megjegyezni.
Hát, akkor sok sikert, mert Londonban elég sok E betűs hotel van!
Kedvelem magát. Vicces.
Majd szóljanak, melyik hotelben…
Hogyne. Lehet itt taxit fogni?
Igen. A sarkon túl van egy taxiállomás.
Örvendtem a szerencsének.
- Nem bízom bennük. - Nem is kell.
Ez is a játszma része.
A lényeg, hogy elvégezzük a feladatot.
- Mit csinálsz, Min? - Végzem a feladatomat.
KUZNYECOV IMPORT ÉS EXPORT
Bocs! Bocsánat!
Láttalak.
Előbb értél ide, aztán elmentél, hogy megvárakoztass.
Mert tudtam, hogy te is figyelsz engem,
csak hogy utánam érhess ide.
Menthetetlenek vagyunk. Minket egymásnak teremtett a sors.
Ha ez a pad nyomot hagy a kabátomon, te fizeted ki a tisztítását.
Olyat is lehet?
Igen.
Kabáttisztítás, fogorvos, hajsampon.
Képzeld, ezek létező dolgok!
Nem érek rá ilyenekre.
Elképzelhető, hogy elengedtem magamat.
Mit akarsz te Nyikolaj Kacsinszkijtől?
Beköpött anyucinak?
Esküszöm, hogy nem bántottam.
Bár az a pia, amire meghívtam, biztos betett a májának.
Mondod te…
Csak kíváncsi voltam pár dologra a vallatásából.
Annak már 20 éve.
Kacsinszkij kis hal volt.
A vallomásából semmi újat nem tudtunk meg.
Csak fogolycserére lett volna jó.
- Dickie Bow meghalt pár napja. - Tudom.
A Vérebek ránéztek. Az volt, aminek tűnt.
Kimúlt a vén piás. Neked akár intő példa is lehetne.
Nos, hagyott egy üzenetet a telefonján. Kabóca.
Jézusom!
Az egyetlen ex-KGB-s, aki mondott valamit a kabócákról, az Kacsinszkij volt.
A kabócák nem léteztek.
Kacsinszkij hallotta, ahogy valaki erről beszélget Moszkvában.
Hogy tartsák meg őket a Fal után.
Az a valaki Popov volt.
Popov sem létezett.
Na, a Popovval beszélgető emberre
illik annak a leírása, aki szerintem végzett Dickie Bow-val.
Mi van?
Azt hittem, hogy itt nagyban játszod a detektívet.
Mit keresel egy ATM-nél? Sztriptízbárba készülsz?
Hogy találtál meg?
A szolgálati mobilod alapján.
- Jó, és miért kerestél meg? - Unatkoztam.
Mert agyilag egy hétéves szintjén van.
Lefizetem a taxisofőrt, tud valamit.
Kiszagolta, hogy lúzer vagy.
Nagyszerű. Na szia, Roddy!
Csak így tovább, ügyesen leszólod mások munkáját az oldalvonalról!
Mit akartál még mondani?
Le akartam oltani valami epik alázással.
Ez a második reggelid?
Hát, sokat kellett várnom rád.
Oké. Hol tetted ki?
Upshottban.
Mi az az „Upshott”?
Pár száz ház, egy templom, egy kocsma.
- Jó. És ott hol? - A templomnál.
Találkozott valakivel?
Nem láttam.
Beszállt egy kocsiba? Bement egy házba? Mit csinált?
Csengetett, kiszállt, utána már nem érdekelt.
És elmenőben sem láttál semmit?
Hát, nem.
Ki ez a pasas?
Honnan tudta, hogy keresni fogod?
A nagybátyám.
Épp azon vagyok, hogy 100 000 tüntető ne bénítsa meg Londont,
bár a belügyminiszter pont ezt akarja,
hogy megbüntethesse őket.
Nem hiányzik, hogy nekiállj a múltban kutakodni.
De ez nem a múlt, Diana. Te is tudod. Dickie most purcant ki.
- Dickie mi volt neked? - Senki.
Még csak nem is kedveltem azt a félnótást.
De nem ez a lényeg.
Egy ügynök volt, az csak számít valamit.
Mármint nektek, aktakukacoknak nem.
De én elkapom a gyilkosát.
És azt mégis hogyan?
Nincs se forrásod, se kereted egy Slough House-os operációhoz.
- Nincs. De majd te adsz. - Miért?
Először is, Mester fiad épp az én embereimet szipkázza el,
és úgy érzem, tartozol nekem ezért.
Nem mintha az embereim bármit is érnének,
de az elv mégiscsak számít.
Tényleg azt hiszed, hogy engedélyt kapsz tőlem,
csak mert Webb az egyik sánta lovadat használja?
Kell egy használható álca, Diana.
Én is megcsinálnám,
de ahhoz kéne egy-két hét, és nekem most kell.
Meg persze a… a büdzsé hozzá.
Nem tudom. Pár ezer elég is lenne.
Tartozol nekem.
Ha megadom, akkor elfelejtjük…
- Igen. - …igaz?
Tiszta lap.
Ha már a tisztaságnál tartunk, van valami a kabátodon!
Szerintem madárszarba ültél.
HAGYOMÁNYOS ANGOL REGGELI REGGELI, EBÉD, VACSORA
ÁLLOMÁS KÁVÉZÓ
Itt Kenny, a taxis.
Jött valaki. A templomot mondtam neki, ahogy kérted.
Most küldd el a pénzemet!
Kit hívtál, Kenny?
Kit…
Ó, baszki!
Mi a f…
Ne merészeld, baszki!
Hallod, Kenny…
most már kezdesz felidegesíteni.
Essünk túl rajta!
Vagy ájulásig fojtogatlak,
vagy telehányod a szép taxidat.
Vagy a szádat is kinyithatod.
Jó döntés.
Telhetetlen vagy, Kenny! Dupla reggeli, most meg ez…
Na! Mondd el szépen, hol raktad ki!
Egy repülőtérre vittem.
- Hihetek neked? - Igen.
Jól van.
- Vigyél oda! - Baszki!
Ne hisztizz! Csak vegyél pár lélegzetet!
Túléled. Mehetünk!
Oké, tehát azzal beszéltél az előbb, akit kivittél a Repülőklubhoz?
Nem tudom. Üzenetet hagytam.
Azt mondta, ha kérdezősködnek, és nem veszik be az Oxford Parkwayt,
akkor mondjam nekik a templomot,
ő meg fizet érte.
Értem. Mennyit? És hogyan?
Ötszázat. PayPalen.
B… Akkor azt a fiókot hamis személyihez kapcsolták.
Lehetetlen lenyomozni.
Mi vagy te?
Zsaru?
Ne félj! Én jófiú vagyok, ha emiatt aggódsz.
Nem bántalak.
A kopasznál ezt már nem ígérhetem.
- Kér valamit inni? - Nem kér. Köszönjük.
Utolsó befutók.
Mit hallott?
Hát, tőled semmit.
- Alibinek elmennek. - Te is.
Lehet, neked is köztük a helyed.
Épp készülök valamire.
Az Utolsó befutókat óvatosságból használtam. Szerintem tetszeni fog önnek.
Mi lesz, meglepibuli?
Mert a meglepiket is utálom, meg a bulikat is.
Épp egy lehetséges találkozót szervezek
ön és Ilja Nyevszkij között.
Értem.
Nyevszkij nem játszik. Ezt tudhatnád.
Megegyeztünk Moszkvával.
Ha nem beszélünk vele, életben hagyják.
Feltételezem, jó indokod van arra,
hogy destabilizálni akarod a nemzetközi kapcsolatainkat.
Bebiztosítjuk magunkat.
Nem akarjuk felkorbácsolni a mostani rezsim kedélyeit azzal,
hogy egy fő kritikusával diskurálunk.
De azt sem akarjuk, hogy Nyevszkij elnök hatalomra kerüléskor
haragudjon ránk, amiért nem segítettünk neki.
Nem hagytuk, hogy elkobozzák a vagyonát.
- Hálás lehet érte. - És hálás is.
Csak érdekelné, tehetünk-e még többet a változásért.
Ezt honnan veszed?
Megkeresett egy közvetítő,
aki összehozott Nyevszkij második emberével, Arkagyij Paskinnal.
- Szombaton lesz a találkozó. - Ki tud róla?
- Senki. - Harper? Guy?
Csak annyit tudnak, hogy biztosítaniuk kell.
Folytasd!
Folyamatos tájékoztatást kérek! Mindenről. A jóról és rosszról is.
Igenis.
Ha az Utolsó befutók rakoncátlankodnak, küldd őket vissza Lambhez!
De akkor te is mehetsz velük.
Asszonyom!
Ez a környék nem a mi kategóriánk.
Hacsak el nem adunk pár vesét… A te veséidet.
- Mekkora… - Mi?
- Hahó! Hahó! - Igen?
Most azért, mert követtem őket?
Nem vettek észre.
Kiderült, merre mentek?
Nem. Nem egészen.
Akkor a semmiért öltek volna meg.
Bicajjal voltam.
Mindegy, délelőtt meg is lett a fitneszcélom.
- Nem vicces. Most már nem az. - Nem is azt mondom.
Ezrek bicikliznek Londonban. Őket sem ölik meg.
De a legtöbbjük nem is egy hősködő középkorú idióta.
De hasznos volt,
kiderítettem, hogy azért motyogták el a hotel nevét,
mert egy raktárban vannak az Edgware Roadon.
Ez nem biztos. Azt mondtad, lehagytak.
Jó, de úgy nagyjából arra.
Ki lakik itt?
Ilja Nyevszkij. Nézd!
Annak a főnöke, akivel Mester találkozik.
Amíg te kapuzárási pánikodban kergetőztél,
addig én ténylegesen nyomoztam.
Jó. Tégy úgy, mintha a térképet néznénk!
Arra, vagy inkább arra?
- Szerintem arra. - Szerintem meg erre.
Mester nem örülne, hogy itt vagyunk.
Mester háttérellenőrzést kért tőlünk.
Épp azt csinálom. Kíváncsi vagyok, mennyire paranoiás.
És nagyon.
Ha érdekel a biztonság,
és egy titkos találkozóra készülsz, Webbre bíznád a dolgot?
De a fű alatt, nem? Nem a szokásos módon folyik.
Oké. Légy szíves, ne rongyolj el megint!
Nem fogok.
- Mennyi még az út? - Úgy egy kilométer.
Szóval mondott még bármi mást, vagy csak megadta az útirányt?
Hogy csevegett-e?
- Igen. - Nem.
- Milyen akcentusa volt? - Nem tudom!
- Talán lengyel. - Jó. Biztosan?
Oké, akkor cseh.
Jesszus… Azért nagyon nem mindegy!
- Mi vagyok én, szakértő? - Dehogy vagy!
Szóval repülőre szállt?
Nem tudom.
- Hogyhogy nem tudod? - Kiszállt, és bement a klubba.
- Várta ott valaki? - Nem tudom.
Megint ez a „nem tudom.” Nagyon idegesítő!
Kivel találkozott?
Állt ott egy autó. Az lehetett az övé.
Jó. Láttad a típusát vagy a rendszámtábláját?
Nem figyeltem. A nejemmel beszéltem.
Mondtam neki, hogy beteget jelentek, mert pénzt kaptam.
- Innen mennyire van Upshott? - Úgy három kilométerre, arra.
Jó.
Na!
Ugye nem a nejemet akarod felhívni?
Miért? Mit tettél még?
Kevesebb pénzt mondtam neki.
Vesztettem pár százat egy agáron.
De most kipótoltad.
Jól van.
Te maradj itt addig, aztán elviszel az állomásra!
Ingyen.
- Roddy. Rá tudsz keresni egy számra? - Nyilván.
Szerintem megvan Dickie gyilkosának a száma.
Nyögd már ki!
Mondom: 0700-900-917.
Ebből hiányzik egy szám.
Nem tudsz számolni, te fasz?
Nem hiányzik. Csak… Ez…
Kicsit elkenődött a tinta.
Szóval 07, aztán vagy egyes, vagy hetes jön.
Keress rá mindkettőre!
Tedd le, mindjárt visszahívlak!
Mondta, kié a szám?
- Te ki is vagy? - Ez Lamb poénja. Pöcs.
Roddy, siethetnénk vele?
- Na, hol a teló? - Észtországban.
Szia!
- Észtországban van. - Jó.
Akkor tudom is, hogy jutott oda. Az upshotti repülőtéren vagyok.
Várj! Visszahívlak.
Kenny…
Bassza meg!
Igen, szép a hasad.
- Tényleg? - Aha.
Kösz.
Mit rendeljünk vacsorára?
Baszki! Bocs…
Mi az?
Hát, nem leszek itt, megígértem Lucasnak, hogy elviszem vacsorázni.
Most viccelsz?
Nem. Azért szabad látnom a fiamat?
Igen, láthatod a fiadat. Ne kérdezz ilyet!
De dolgoznunk kéne. Holnap lesz a poloskavizsgálat.
Tudom. De nem baj. Nem lesz gáz.
- Mondtam. - Nem mondtad.
De nekem ez nem elég. Én tökéletesre akarom.
- Tényleg mondtam. - Akkor hogyhogy nem emlékszem?
- Biztos elfelejtetted. - Igen? Én felejtek el mindent?
Ne már! Ez annyira uncsi! Ez a „Min mindent elfelejt”.
Nem. Bocs, de tényleg nagyon idegesítő.
Évek óta nem csináltam ilyet,
te meg valószínűleg sosem, és fel kell készülnünk.
Hát, azt hittem, azt már megtettük.
Menj már! Direkt nem mondtad, hogy elmész,
hogy lefeküdjek veled. Ugyan!
Azért jóval többet nézel ki belőlem, mint amire képes vagyok.
Jó, igen. Így van. Ösztönlény vagy.
Mint amikor elhúztál,
mert egy testőr nem emlékezett a hoteljük nevére.
- Csak alapos voltam. - Dehogy voltál!
Ez faszkodás volt, és bukhattuk volna az egészet.
Jó. Nem tudom, akarom-e ezt az egészet.
Nem tudom, akarok-e Mesternek dolgozni.
Inkább maradsz a Slough House-ban, Lambnél?
Ez annyira rád vall! A könnyebb utat választod.
- A Slough House nem az. - Ahogy akarod.
Én nem ott akarom befejezni a karrierem.
És én mondtam ilyet?
Azt mondtad, inkább azt választod.
Nem, azt mondtam, Mesternek nem akarok dolgozni.
Nem tudom, mit mondtam. Miért veszekszünk?
Mert elmész, miközben dolgoznunk kéne.
Ez nevetséges! Nem randevúra megyek.
- A fiammal vacsorázom. - Mintha bárki randira menne veled…
Jó, bocs. Nem úgy értettem.
- Bocs. - Jó, figyelj!
Vagy visszajövök később, és megbeszéljük a dolgokat,
vagy inkább otthon maradok.
- Jó. Ahogy érzed. - Oké. Szia!
River szerint Upshotton szállt fel.
Megnéztem a radarképet. Azon a napon és időben nem.
Utasszállítóval ment.
Biztos reggeli járat volt. A Heathrow a legközelebbi reptér.
- Ez nem a te munkád, Standish. - Tessék?
Lenyomozom én. Nyugi! Te meg maradj a saját dolgaidnál!
Azaz főzzek teát, ürítsek szemetest,
osztogassak feladatokat, amiket nem tudnék megcsinálni?
Hát, te mondtad.
Basszus, Ho! Ki látta meg Dickie Bow gyilkosát a felvételen?
Amit én törtem fel?
Mégsem tudtad volna, mi van rajta, mivel nem értesz az emberekhez.
- Ő találta meg. - Mákja volt. Ő nem is ügynök.
De ügynökökkel dolgozik. Érti a dolgát.
Az első gép Észtországba
kilenc órával az upshotti kerülője után indult el.
Nézzük meg a becsekkolások felvételeit!
BEJÖVŐ HÍVÁS
Szia, öcskös! Hol vagy?
Anyának igaza van. Azt tényleg be kell fejezned.
Nem baj.
Jó, akkor holnap beszélünk.
Rendben, szer…
LOUISA HÍVÁSA
TÉRKÉP
Csakhogy itt vagy!
Ja. Nyolc kilométert gyalogoltam. Kösz szépen.
Legalább addig befejezted az evést.
- Vagy mégsem. - Szuper…
Na, mit tudtál meg?
Hát, bárhogy is hívják,
Dickie Bow gyilkosa Észtországban van.
De mielőtt elment, találkozott valakivel Upshottban.
- Kivel? - Még nem tudom,
de a Repülőklubban történt a találkozó.
Ezeket honnan tudod?
Lefizetett egy taxist, hogy fedezze, de én megtörtem.
Megszereztem a számot, amit kapott, most Észtországban van.
Akkor tudta, hogy valaki keresi majd.
És a nyomait is el akarta fedni.
Vagy pont hogy le akart lepleződni.
Erre meg hogy jutottál?
Úgy, hogy ha te ilyen gyorsan megtaláltad,
a-akkor nem rejtette el olyan jól.
Kösz.
Megöli Dickie-t…
úgy, hogy az a hatóságoknak ne legyen feltűnő,
de az én figyelmemet felkeltse.
Erre ő taxizik.
Autót is bérelhetett volna hamis személyivel,
vagy lophatott is volna egyet.
Kissé ügyetlen lépés.
Miért gondolod, hogy a te figyelmedre vágyott?
Nem tudom.
Néha csak úgy lehet kideríteni, hogy miért állítottak csapdát neked,
ha szépen belesétálsz.
Remélem, be vagy oltva. Terepre küldelek.
Észtországba?
Észtországba? Na ne nevettess!
Húzzál vissza Upshottba!
Derítsd ki, kivel beszélt a repülőtéren!
Derítsd ki, kabóca-e!
A hintód előállt. Váltásruha a csomagtartóban.
Itt a szép új igazolványod, az alibid, a finanszírozás és a dosszié.
El ne hagyd nekem, baszki!
A lelkemet adtam el érte Darth Tavernernek.
Ő Dickie gyilkosa? Andrej Csernyickij?
És te már tudtad.
Hát p… persze hogy tudtam.
Akkor ki az a Nyikolaj Kacsinszkij?
Egy régi KGB-s.
A Fal leomlása után jött ide.
Ő adta ki Csernyickij nevét.
Még azt kell róla tudni, hogy ő az egyetlen ember
a néhai Dickie Bow-n kívül,
aki állítólag látta Alekszandr Popovot.
Minden benne van.
EGYESÜLT KIRÁLYSÁG VEZETŐI ENGEDÉLY
Mi van?
Izgi!
Upshottból szeretettel.
SARCHNAR ÉTTEREM
Tudod, a „kabóca” kifejezést a Fal sötétebbik oldalán használták
az alvóügynökökre.
A mi oldalunkon Fogatlan oroszlánoknak hívtuk őket.
De miért pont most?
Ezt nem értem. Miért aludtak ilyen sokáig?
Az oroszok mindig a hosszú játszmára mennek.
Elég jól viselik a fájdalmat és az áldozatot…
és haragtartóak is.
Sosem adják fel a szemetek.
Nézz utána ennek a Repülőklubnak!
Már megtettem.
A tulaj neve Duncan Tropper.
A nagyszülein kívül nincsenek rokonai.
Bár ez eléggé arra utal, hogy kamusztori lehet.
Hát, régen az volt.
Minél több a lyuk valakinél, annál gyanúsabb.
Nem tudom, talán túlságosan is gyanús.
- Ez meg mit jelent? - Hogy már vár téged.
Jól van, gyerünk! Indulás!
Nem akarok itt ragadni egész éjszakára.
- Azt akarod, hogy Londonig vigyelek? - Nem, kösz.
Nem akarok két órán át egy levegőt szívni veled.
Tegyél ki az állomáson!
Jó.
Bassza meg!
Mr. Harper, úgy érzem, ön követ engem.
Én csak… Én csak…
Csak mi? Hagyjak még időt, hátha kitalál valamit?
Érzi, mi van a nyakánál?
Van egy orosz mondásunk…
„Ha valamibe beleütöd az orrod,
ne lepődj meg, ha fejbe lőnek!”
A feliratot fordította: Alimuradov Dóra